钦定古今图书集成/明伦汇编/氏族典/第414卷 > 《廖用贤尚友录》 > 鲁有开
## 钦定古今图书集成/明伦汇编/氏族典/第414卷 > 《廖用贤尚友录》 > 鲁有开

按《宋史鲁有开传》：“有开，字元翰，宗道从子也。好礼学，
通《左氏春秋》。用宗道荫，知韦城确山。富弼守蔡，荐之，
以为有古循吏风。知金州，有蛊狱，当死者数十人，有
开讯之，则诬天方旱，狱白而雨。知南康军，代还。熙宁
行新法，王安石问江南如何，曰：‘新法行，未见其患当
在异日也’。以所对乖异，出通判杭州，知卫州，召为膳”
部郎中。元祐中，历知信阳军、洺滑州，复守冀，官至中
大夫，卒。